AlexejDobrolubov/national_council_slovak_2010 huggingface dataset:
19. schôdza NR SR - 3.deň - A. dopoludnia
Dátum: 2024-09-13
Poslanec: Jaurová, Zora (PS)
Druh vystúpenia: Vystúpenie s faktickou poznámkou

128. Ďakujem, pán predsedajúci. Pán poslanec Mikloško, no je to presne, ako ste hovorili. Je to smutné, ale je to tak a vlastne je to aj taká zvláštna situácia, že ja si všeličo pamätám, ale vy si pamätáte viac. Neviem, či niekedy bola situácia na Slovensku, že by nejaké ministerstvo riadil nejaký stredný manažment, štátny úradník, hej, a že by to napríklad premiérovi nevadilo. To si ja teda nepamätám, že by sa také niečo stalo. Ale aby sme dávali aj nejaké riešenia a nielen kritizovali, tak však je evidentné, že pán Machala je problém pre všetkých. Ale ja mám na to inak celkom jednoduché riešenie. My na programe tejto schôdze máme jeden bod, ktorým je odvolávanie ministerky Šimkovičovej. Ja si myslím, že každý jeden poslanec, ktorý má s touto situáciou problém, môže zahlasovať a myslím si, že s pani ministerkou odíde aj pán Machala. Ďakujem.
19. schôdza NR SR - 3.deň - A. dopoludnia
Dátum: 2024-09-13
Poslanec: Jaurová, Zora (PS)
Druh vystúpenia: Vystúpenie s faktickou poznámkou

104. Ďakujem, pán predsedajúci. No, ja vlastne len by som chcela odpovedať pánovi Michelkovi, že ja chápem, že 60 dní je lepších ako 30, ale prečo 60? My sa vás to stále pýtame, že povedzte nám nejaký príklad, že prečo 60, prečo nie 180, že či sa niekedy stalo, že štát nestihol odkúpiť tú pamiatku alebo že koľko pamiatok vôbec štát odkúpil. Odkúpil vôbec nejaké? Že čo tu vlastne riešime. A teda druhá vec je, že keď už teda to bol taký akútny problém, že bolo treba novelizovať zákon, tak prečo teraz? Prečo práve teraz potrebujeme tento zákon prijať? Sú nejaké pamiatky, ktoré štát chce odkúpiť? Že my tu naozaj nemôžme si tie zákony len tak vymýšľať. A drobná poznámka na tému Fondu na podporu umenia, no, nech ste tam nominovali kohokoľvek, ten fond nefunguje. To je proste fakt. Ten fond nefunguje, nevie sa zísť správna rada, nevie schváliť výzvy. A či už sú tí ľudia experti, alebo nie, to asi nie je úplne toto vhodná platforma, ale nefunguje. Proste fond nefunguje, hej? To je dôsledok vašej, vašej novely. A áno, ďakujem, pán poslanec Dostál. Ja vlastne mám to podobne ako vy, že človek by mal oceniť to, že aj my sa tu tak kolektívne učíme, že sa tak nejak zlepšujeme, že sa vlastne učíme na vlastných chybách, a ja to naozaj oceňujem, úprimne, bez irónie to hovorím, že je tu nejaký posun, len otázka je, že za akú cenu a čo všetko sme medzitým zničili. Ďakujem.
33. schôdza NR SR - 9.deň - B. popoludní
Dátum: 2025-04-08
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

180. Ďakujem pekne za slovo. Ďakujem, pani kolegyňa, za tvoje vystúpenie. A musím povedať, že keď vznikne nejaká pandémia alebo tragédia, tak tu by sme si mali všetci pomáhať bez rozdielu, kto v akej politickej strane je a čo robí. Toto by nás vždy malo zjednotiť. Naše združenie takisto keď bol covid, tak pomáhalo, dezinfikovali sme školy, nemocnice, úrady, kostoly a proste kto nás požiadal, tak sme prišli a pomohli sme. A teraz tu musím tiež povedať jeden paradox, ako to vtedy fungovalo. Mali sme dezinfikovať aj odberné miesta, tam, kde sa robil odber, a predstavte si, že Jaroslav Naď, bývalý minister obrany, nám zakázal dezinfikovať odberné miesta. A viete, z akého dôvodu? Že sme mali lepšie vybavenie ako vojsko. Armáda dezinfikovala tými pumpami železnými ešte, neviem, možno z 50. rokov a tí vojaci, keď niekde sme sa prešmykli doslova, že ideme dezinfikovať to odberné miesto, tak boli radi, že ideme to vydezinfikovať. Že toto sa mi nevidí, že keď sa niečo stane, tak mali by sme tie politické egá zahodiť a pomáhať si navzájom. A preto to aj hovorím, aby ste si nemysleli, že teraz len obhajujeme niečo, ale vtedy sa stávali takisto chyby. A toto som Jarovi Naďovi viackrát vyčítal, že takto, ako sa on vtedy správal, tak to bolo veľmi zlé. Ďakujem.
33. schôdza NR SR - 9.deň - B. popoludní
Dátum: 2025-04-08
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

144. Ďakujem pekne za slovo. Mňa pri tomto zákone aj trápi to, že vlastne budeme vracať 3,5 mil. eur ľuďom, ktorí porušovali zákon. Počujete dobre, tým ľuďom, ktorí porušovali zákon, ideme vrátiť 3,5 mil. eur, a pritom máme tu detičky choré onkologicky, detičky choré, ktoré by potrebovali peniaze. Ďalej tu máme ľudí, ktorí by potrebovali rehabilitáciu, skladáme sa do ADELI centrum, ľudia robia zbierky rôzne, len aby nazbierali nejakú tú sumu, aby sa tam mohli dostať, a my ideme tu 3,5 milióna eur vrátiť ľuďom, ktorí porušovali zákon. Niektorí ľudia nemajú na lieky, keď im poisťovňa nechce preplatiť, takisto by potrebovali peniaze, a my ideme vracať peniaze ľuďom, ktorí porušujú a porušovali zákon. Je to smutné. Ďakujem. (Potlesk.)
33. schôdza NR SR - 9.deň - A. dopoludnia
Dátum: 2025-04-08
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

16. Ďakujem pekne za slovo. Pán kolega, spomínal si vo svojom vystúpení aj slintačku a krívačku. Mne je veľmi ľúto, že aj táto slintačka a krívačka je biznis pre blízkych ľudí vládnej koalície. Takmer 250-tisíc eur na boj proti šíreniu slintačky a krívačky získalo združenie, kde je trestne stíhaný záchranár z Gabčíkova. Čo konkrétne majú v súvislosti s nákazou zabezpečiť, nie je, žiaľ, jasné. Keď toto vidia iní dobrovoľní záchranári, čo robia podobnú záchranársku činnosť ako záchranári z Gabčíkova, tak si povedia: oplatí sa tu vôbec pomáhať pre druhých, keď tu niekomu ide iba o biznis a nie o pomoc druhým? Ale nás dobrovoľných záchranárov neodradíte. My budeme pomáhať ďalej aj napriek tomu, že vláda si robí biznis pre svojich trestne stíhaných ľudí. A na záver sa pýtam. Prečo týchto 250-tisíc eur radšej štát, vláda nedala peniaze pre družstvá, ktoré potrebujú peniaze ako soľ na dezinfekciu? Ale oni namiesto toho dajú za nejasných podmienok 250-tisíc trestne stíhanej osobe, o ktorej nevieme, čo bude vlastne vôbec vykonávať. Ďalej máme tu aj dobrovoľných hasičov, máme tu vojakov. Prečo túto činnosť nemôžu oni vykonávať? Prečo práve musí niekto túto činnosť vykonávať, ktorý vieme, aké dotácie bral doteraz. Ďakujem. Vidím, že môžem ešte asi rozprávať dlhšie... (Prerušenie vystúpenia predsedajúcim.) Danko, Andrej, podpredseda NR SR Ale ďakujem za sebareflexiu. (Reakcia z pléna.) No, veď práve. Takže čo, idete ešte raz? Janckulík, Igor, poslanec NR SR Môžem zopakovať, áno. Danko, Andrej, podpredseda NR SR Dobre. Takže poprosím, pusťte čas pánovi poslancovi. Janckulík, Igor, poslanec NR SR Ďakujem pekne za slovo. Pán kole... (Prerušenie vystúpenia časomerom.)
33. schôdza NR SR - 7.deň - A. dopoludnia
Dátum: 2025-04-03
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

12. Ďakujem pekne za slovo. Ďakujem, pani kolegyňa, za tvoje vystúpenie. V tvojom vystúpení si sa venovala aj výjazdovým rokovaniam vlády a tu musím povedať, že pri týchto výjazdových rokovaniach je to doslova také frckanie finančných zdrojov, niektorým starostom po 3-tisíc euro, svojim po 10-, 20-tisíc euro. Ale viete, čo ma najviac štve? Čo pomôže tomu starostovi 3-tisíc alebo 10-tisíc euro? Minimum. Ale my potrebujeme v tých okresoch riešiť opravy ciest, mostov. Je lepšie, keby tá vláda tie 2 mil., ktoré tam rozfrcká doslova v tom okrese, dala na opravy ciest, na opravy mostov. Lebo po tých cestách, mostoch potrebujú chodiť všetci občania, aj tej smeráckej obce, keď to tak mám povedať, keď mám smeráckeho starostu, alebo z HLAS-u alebo SNS, alebo opozičného. Takže vláda by sa mala hlavne na to sústrediť. Potom by sa mala sústrediť na domovy sociálnych služieb napríklad. Tie domovy sociálnych služieb sú tak preplnené, že sa musí vždy čakať, aby niekto zomrel, aby sa tam uvoľnilo miesto. Zdravotná starostlivosť totálne nedostupná. Ľudia sa nemôžu dostať na vyšetrenia ku špecialistom. To je strach a hrôza, to musím povedať. Takže vláda by sa mala na svojich výjazdových rokovaniach sústrediť na dostupnosť zdravotnej starostlivosti, na zlepšenie dopravnej infraštruktúry, na zlepšenie sociálnych služieb, na zlepšenie školstva. Keď sú tam školy v havarijnom stave, tu sa doslova doprosujeme ministrom, aby nám dali na opravu nejakej strechy, ktorá tečie, a je veľký problém s tým. Takže nefrckajme tie peniaze po 3-tisíc euro alebo po 10-tisíc euro, nemá to význam, ale sústreďme sa a pomôžme tým okresom ako celku. A ešte ku tým okresným úradom. Okresné úrady, ako je fajn, že by s univerzitami spolupracovali, ale, pani kolegyňa, tie okresné úrady niektoré sú tak poddimenzované počtom ľudí, že ony nemajú... (Prerušenie vystúpenia časomerom.)
33. schôdza NR SR - 6.deň - A. dopoludnia
Dátum: 2025-04-02
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

52. Ďakujem pekne za slovo. Pán kolega, ďakujem za tvoje vystúpenie a súhlasím so všetkým, čo si povedal. Spomínal si viackrát vo svojom vystúpení rôzne paradoxy. Ja musím aj za seba spomenúť jeden paradox, ktorý sa konkrétne mne stal, a to, že v roku 2022 som kandidoval za predsedu VÚC. Predseda Národnej koalície, pán Huliak, ma niekoľko týždňov žiadal, prosil doslova, aby som prijal podporu Národnej koalície. Po niekoľkých týždňoch som prijal jeho podporu, ale po týždni ma stiahli a viete, z akého dôvodu? Ten dôvod bol taký, že pán Huliak sa dozvedel, že som zadarmo distribuoval a roznášal rúška po nemocniciach a že som aktívne dezinfikoval nemocnice, domovy sociálnych služieb, rôzne úrady, kostoly. Takže toto bol dôvod, prečo ma pán Huliak stiahol z kandidátky, ale určite nebanujem, lebo pre mňa je dôležité pomáhať ľuďom, ale nie robiť takúto politiku. Ďakujem.
30. schôdza NR SR - 2.deň - B. popoludni
Dátum: 2025-02-05
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

28. Ďakujem pekne, ďakujem, Janko, za tvoje vystúpenie. A presne tak, ako si aj povedal, aj z toho dôvodu sme dali náš pozmeňujúci návrh, ktorý sa týka malých a stredných podnikateľov, lebo fakt obávame sa, že môže to byť veľký prúser. Prúser v tom, že malé a stredné firmy budú doslova vytláčané veľkými firmami, že nebudú môcť realizovať stavby, ktoré v súčasnosti mohli realizovať. A pocítia to nielen bežní ľudia, ale pocítia to hlavne samosprávy, lebo starosta, keď si objedná alebo bude chcieť niečo realizovať, nejakú stavbu, ako som spomínal v mojom vystúpení, telocvičňu alebo opravu kultúrneho domu, tak zistí, že to bude musieť urobiť firma, ktorá je vyhradená, s certifikátmi. Samozrejme, všetko sa to predraží a malé firmy tam možno budú robiť v subdodávke a nakoniec nedostanú možno ani zaplatené za to. Takže vraciame sa s týmto stavebným zákonom, čo sa týka jednoduchých a vyhradených stavieb, o niekoľko rokov späť. Ďakujem.
23. schôdza NR SR - 8.deň - B. popoludní
Dátum: 2024-12-05
Poslanec: Janckulík, Igor (KDH)
Druh vystúpenia: Vystúpenie s faktickou poznámkou

151. Ďakujem za slovo. Ďakujem, Peťo, za tvoje vystúpenie. No mne keď si ukazoval ten pozmeňovák, tak nevedel som, či sa mám smiať, alebo plakať, keď som to videl, že koľko strán, ale to, čo si aj povedal, že pán minister je chvíľu vo funkcii, a ja mu tiež držím palce, aby to zdravotníctvo nejako napravil, nezávidím mu situáciu, ktorú prebral, lebo tá situácia je veľmi zlá v zdravotníctve, a to nielen za čias pani Dolinkovej, ale to už je dlhodobý problém. Ja som z Oravy a dennodenne sa na mňa ľudia obracajú s nejakými vyšetreniami, aby som pomohol, a predsa nemôže tak zdravotníctvo fungovať, že niekto sa obráti na poslanca Národnej rady, aby mu vybavil nejakú operáciu alebo obyčajné cétečko, alebo magnetickú rezonanciu. Ale čo ma viac mrzí, že ja som z okresu Námestovo, a keď náš pacient ide do iného okresu, tak sa ho lekár alebo sestrička spýta: „ Pán pacient, z ktorého okresu ste?“ – „Z Námestova.“ – „Bohužiaľ, my z Námestova neberieme.“ To a žijeme v 21. storočí. Konkrétne sa jedná o neurológiu, ale to ako neviem pochopiť, že človek, ktorý pracuje, odvádza dane, ide za lekárom, lebo v tom okrese nie je ten lekár, a ho odmietnu ošetriť. Skúste nám, pán minister, v tom pomôcť, lebo fakt tá situácia je žalostná, tým ľuďom nemá kto predpisovať plienky, lieky, základné veci, tí ľudia sú veľmi na tom zle. A ja ich posielam do Popradu alebo do rôznych miest, v ktorých ich ošetria. Z Námestova do Popradu. To sú ľudia, ktorí sú onkologickí pacienti napríklad. Ďakujem.
23. schôdza NR SR - 5.deň - B. popoludní
Dátum: 2024-12-02
Poslanec: Janckulík, Igor (KDH)
Druh vystúpenia: Vystúpenie v rozprave

131. Ďakujem pekne za slovo. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky aj Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
9. schôdza NR SR - 9. deň - A. dopoludnia
Dátum: 2024-02-14
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

95. Ďakujem pekne, pán predseda. Ja sa chcem naozaj poďakovať kolegovi Habánikovi, že tento prípad spomenul, preto, lebo naozaj v dobrej viere sme pomohli trom vysokým školám takým spôsobom, ako to potrebovali, a vlastne to, čo im chýbalo, sme takto nahradili, samozrejme, z rezortu ministerstva kultúry. Vy hovoríte, teda padla tuná, tak aby som reagoval na pána Habánika, že teda bola obava, aby nám ktosi čosi, niekto nevyčítal nejaké netransparentné financovanie a domnievali sme sa a tak ďalej a tak ďalej. Prosím vás pekne, ak by sa niečo takéhoto stalo, tak by ste to mohli riešiť takýmto spôsobom, ako hovoríte, ale nič takéhoto sa nestalo a vy ste v podstate tie vysoké školy umelecké tri, ktoré existujú konkrétne, dostali, proste ste ich obrali o finančné prostriedky bez toho, aby niekto, nehovorím konkrétne pani poslankyňa, ale proste boli obraté o finančné, o finančné prostriedky, ktoré im mohli pomôcť. Nestalo sa a dobrý úmysel ste jednoducho hodili do koša. Podľa môjho názoru úplne zbytočne a jednoducho ja sa pýtam prečo. Veď, veď ide o politiku? Veď predsa tu na ide o istú pomoc inštitúciám, ktoré sú na to aj v podstate odkázané. Pre umelecké školy každá koruna dobrá. Každá koruna, či sú to výtvarníci, alebo umelci, ja neviem, v Bratislave alebo Bystrici. Tie vysoké školy sú stále na rozhraní, proste majú problém. Vzťahujú sa na nich často tie kritériá, ktoré sa vzťahujú na ostatné vysoké školy, čo je, tiež čaká na riešenie ministerstva školstva. Alebo aj ten návrh, aby tieto vysoké školy patrili pod ministerstvo kultúry, tuná už raz bol. Čiže ako predbiehate, teda tí predbiehajú... (Prerušenie vystúpenia časomerom.)
9. schôdza NR SR - 8.deň - B. popoludní
Dátum: 2024-02-13
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

136. Ďakujem veľmi pekne za slovo, pán predsedajúci. Pani poslankyňa, aj ja si vážim ten vecný tón, s ktorým ste vystúpili, avšak musím hneď na začiatku povedať, že nemáte pravdu, či už to robíte zámerne, alebo nezámerne, neviem. Začali ste tým, že citujem vás, hej: Nezaznamenali sme výhrady voči fungovaniu fondu. Toto ste povedali. To je obrovská chyba. Mám to tu napísané, ako ste to povedali. My zaznamenávame dennodenne a dokonca výbor sa niekoľkokrát zaoberal práve fungovaním fondu. Práve kontrolou fondu, akým spôsobom sú prerozdeľované tie finančné prostriedky bez toho, aby niekto mohol vôbec nahliadnuť do pravidiel hry. O to jednoducho tu ide. Vy ste ďalej spochybnili ten proces poslaneckého návrhu, dokonca ste použili také, také, také výrazy ako nedemokratický proces legi... nedemokratický priebeh legislatívneho procesu, podkopáva sa dôveryhodnosť v tom prípade, posledné zbytky vážnosti, účelová zmena a tak ďalej a tak ďalej. Nesmierne silné výrazy ste použili, čo ma teda dosť prekvapuje preto, lebo nemáte na to jeden jediný dôvod. To je absolútne legitímne, čo urobila skupina poslancov, a ja sa skôr vás pýtam. Ja som tieto fondy nikdy v živote nevyužíval. Môžete toto povedať aj vy? Lebo ak ste ich využívali, pani poslankyňa, tak ste priamo alebo nepriamo, ako chcete, v konflikte záujmov. Potom sa nečudujem, že obhajujete tento, obhajujete toto zhruba, v úvodzovkách, fungovanie fondu, ale my tu zastupujeme tých ľudí, ktorí sú neni spokojní s fungovaním tohto fondu, a my chceme vedieť, prečo sú nespokojní. Kvôli tomuto je celý tento priebeh a bude celý tento priebeh rozpravy, ja v k tomu vystúpim určite ešte viacej ako teraz vo faktickej poznámke, ale... (Prerušenie vystúpenia časomerom.)
6. schôdza NR SR - 4. deň - A. dopoludnia
Dátum: 2023-12-12
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

91. Ďakujem za slovo, pán predseda. Pani poslankyňa pri všetkej úcte. Škoda, že ste takáto kritická nebola posledné tri a pol roka. Posledné štyri roky, teda zhruba, skoro nevidel som, nepočul som, nečítal som od vás takúto kritickú úvahu o tom, čo s tou televíziou vlastne sa udeje. Toto neni otázka dneška a zajtrajška alebo včerajška. Toto je otázka hlavne posledných štyroch rokov. Kto zapríčinil tento stav závislosti RTVS na štáte, pani poslankyňa? Kto tu tri a pol roka ničil RTVS finančne, až kým neprišla televízia k tomuto stavu RTVS k tomuto stavu zrušenia koncesionárskych poplatkov? Kto na ten orchester, o ktorom hovoríte, kašlal štyri roky aj na platy zamestnancov a všetkých muzikantov v orchestri? Kto vyrobil túto štátnu televíziu? Lebo to je štátna televízia. Kto ako má najväčšiu, najväčšiu zásluhu na tom, že tá televízia vyzerá takto, ako vyzerá? Preto hovorím televízia, preto lebo rozhlas to je iný príbeh. Tá televízia, keby dnes prestala vysielať, tak si to nikto nevšimne. Táto televízia skutočne dnes nie je schopná konkurovať ani sama sebe, nieto ešte v mediálnom priestore súkromným televíziám. Rozhlas to je iná kapitola. No a na záver viete, čo vlastne od tej televízii chceme a od toho rozhlasu? My hovoríme stále len o peniazoch. Vy ste tiež nepomenovali, čo z tej verejnej služby je to najpodstatnejšie? Čo by tá televízia a ten rozhlas mali vysielať? O tomto by mala byť tá debata. A potom z toho následne hovoriť o peniazoch. Ale to v tom vašom príspevku, bohužiaľ, nebolo zachytené ani trošku.
5. schôdza NR SR - 1.deň - A. dopoludnia
Dátum: 2023-12-05
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

12. Ďakujem, pán predsedajúci, za slovo. No tak videli ste v priamom prenose všetci, že najväčšia obrana je útok. Sulík a jeho pážatá potom čo nám tu teda vysvetlil, ako to v skutočnosti bolo, v úvodzovkách, odišli pohŕdavo k slovenskému občanovi, proste načo, a mňa štve, že s akou ľahkosťou sa tuná hovorí: 100-tisíc sem, 100-tisíc tam, 200-tisíc sem, 200-tisíc tam, veď čo to je. Len on sa vlastne priznal v priamom prenose, že je zlodej, dámy a páni. On totižto svoju obhajobu založil na tom, že a vy všetci ste väčší zlodeji ako ja. Toto je princíp toho rozhovoru, teda toho monológu, ktorý nám pán Sulík tuná predviedol. Veď toto je čosi totálne nehorázne. Tento zahraničný slovenský poslanec tuná skutočne predvádzal a predviedol, čo bola jeho minulosť a hlavne, čo sa bude jeho budúcnosť. On sa vlastne takto choval vždy k slovenským záujmom, či už išlo o Svätopluka alebo o národné záujmy, o čokoľvek, alebo či tu predvádzal tých svojich nepodarených zahraničných priateľov, to proste je jeho postoj. Likvidovať, zničiť. A na záver povie, že a toto všetko ste zavinili vy, lebo my tri a pol roka sme tu vôbec nevládli. No tak to bude ešte veľká sranda pri tom rozpočte, preto lebo tieto veci určite sa budú spomínať, kto vlastne je zodpovedný za to, že táto republika tak vyzerá, ako je. Takíto blázni, ktorí boli v Dubaji a takto míňali slovenské peniaze na nič.
4. schôdza NR SR - 3.deň - B. popoludní
Dátum: 2023-11-28
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

67. Ďakujem pekne za slovo, pán predsedajúci. Pani poslankyňa, bývalá ministerka, ja sa vás len skutočne chcem spýtať len dve veci. Tú prvú bez toho, aby som chcel nejako dojiť nejaké pocity, city, to vôbec nemám na mysli, ale skutočne sa vás chcem normálne takto, sa pozerajúc vám do očí, spýtať, neberiete žiadne vaše vyjadrenia, hovorím o vyjadreniach, späť, ktoré vyznievali v tej dobe nesmierne cynicky, aspoň pre nás, čo sme to tu počúvali? Nepovedali by ste ich dnes, poznajúc isté okolnosti, inak, ako ste ich povedali vtedy ako ministerka, ktorá tvrdo držala svoju líniu, bez ohľadu, aby uhla len o centimeter? Nemáte taký pocit, že niektoré tie vaše vyjadrenia mohli byť aj iné, ako boli vtedy v tej dobe? No a druhá vec, chcem sa spýtať. Som sa na to, bez toho, aby som vás chcel vyrušovať, pýtal na tých nešťastných kajúcnikov. Viete, títo kajúcnici predsa boli takíto istí v 50. rokoch alebo za protektorátu v Čechách napríklad a hovorilo sa im udavači. Proste, je to, je to čosi, čo je neprijateľné, udávať za odmenu a postaviť si na tom nejaké zistenie dobra. Udávať za odmenu, ktorá je tomu kajúcnikovi, čo je obyčajný udavač, jasné. Vy predsa musíte vedieť, že on udáva za odmenu. Do akej miery je to vierohodné, viery hodné pre vás, keď niekto udáva za to, že vie, že keď udá toto alebo ono, bude za to patrične odmenený? To je predsa čosi, čo, ja neviem, mne to, mne to, mne to nejako nesedí. Veď úlohou, úlohou všetkých, ktorí čosi vyšetrujú, je, aby ste donútili toho človeka sa priznať na základe úplne iných, inej objednávky, ako je to... (Prerušenie vystúpenia časomerom.)
4. schôdza NR SR - 3.deň - A. dopoludnia
Dátum: 2023-11-28
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

34. Skúsim nekričať. (Smiech v sále.) Pán poslanec vo svojom (povedané so smiechom), pán poslanec vo svojom príhovore povedal poslednú vetu, že pán Šutaj Eštok nemá čo robiť na poste ministra vnútra. Tak toto povie poslanec, ktorý ako minister vnútra bol osemkrát odvolávaný a osemkrát sa tuná snažil zubami držať, aby odvolaný nebol. Pán poslanec, to, čo vy ste povedali, táto debata z vašej strany a vo vašom prípade, to jednoducho nemá význam, tu sú nejaké dve pravdy a bude musieť byť niekto tretí, ktorý o tom rozhodne, že ktorá je to tá naozajstná pravda, ktorú vy, samozrejme, vy, pochopiteľne, spochybníte, lebo vy spochybníte všetko, tak ako ste spochybňovali všetko, keď ste sa obhajovali ako bývalý minister vnútra. Ale vy stále ako spomínate to, to tzv. kultúrne slovo kajúcnici a nepomenúvate to tým slovom, ktorým tým kajúcnikom naozaj patrí, to sú udavači. A bavme sa o tých udavačoch, o tých obyčajných udavačov, na tom predsa nikto nemôže, nikto normálny nemôže stavať princíp pravdy na princípe udávania za odmenu. A to je ten váš princíp. Princíp udávania za odmenu. Toto nikto normálny nemôže akceptovať, preto, lebo keď niekoho držíte pod krkom, tak ten vám sľúbi aj ancikrista, ten vám sľúbi všetko. Toto je princíp, na čom vy ste si postavili svoju politiku, svoju politiku ministra vnútra, za toto ste boli odvolávaný niekoľkokrát, samozrejme, neúspešne, preto, lebo tie vaše pážatá vás vždy podržali, ale toto, toto je váš princíp. Toto je váš princíp. Za odmenu udávať. Ešte raz. Za odmenu udávať, pán poslanec. (Reakcia z pléna. Potlesk.)